Gawwada

Gawwada (/gawwáɗa/) a l’é un dialet Dullay. A l’é parlà ant l’Etiòpia ëd Sud-Òvest, ant la "Region dij Pòpoj, Nassion e Nassionalità dël Sud". 
Gawwada a ven dovrà al di d’ancheuj a livel ofissial an Etiòpia com sinònim ëd tute le parlade Dullay con l’ecession dël Ts’amakko (che a l’é spantià an sla riva òvest dël fium Weyt'o e a l'é da na mira aministrativa ant la "Zòna dl'Òmo Meridional").
Ant la literatura lenghistica e antropològica, G. a l’é pitòst dovrà mach për ël nòm dël pais omònim, soa popolassion e parlada.
Ël vilagi ëd Gawwada a l'é a apopré 40 km. (n'ora an màchina) a òvest ëd Konso, e 12 km a nòrd ël la stra che a men-a al fium Weyt'o e, pi an là, a l'Òmo.

Ël nùmer dij parlant dël Gawwada a l’é nen conossù. Ël Censiment Etiòpich dël 1994 a l’ha contà 32.636 Gawwada (ant ël sens "largh"). La pì part (14.498, valadì ël 44% dël total) a vivìo ant ël Konso Special Wereda (Distret) e ant ël Dirashe Special Wereda (17.752, ël 54%).
An pi, ël Censiment a l'ha contà 8.621 Ts'amakko. Ël total dij parlant Dullay a l’era donch d’apopré 42.000. Ël Gawwada, com j’àutri dialèt Dullay, a së scriv nen. Ni ël Gawwada ni j’àutri dialèt Dullay a coro l’arzigh ëd perdse.

 Literatura 

Categorìa:Lenghe dl'Etiòpia
Categorìa:Lenghe cussìtiche orientaj